वे यह साबित करने में सफल हुए कि गोपाल कृष्ण गोखले, फिरोजशाह मेहता और दादाभाई नौरोजी सरीखे कांग्रेस के कुछ नेता सभ्य और अमीर समाज से थे, इसके बावजूद भी वे गरीबी, असमानता और घटती जा रही संपदा जैसे मुद्दों से निबटने के लिए भिन्न श्रेणियों के हितों को समझ सके थे. ऐसा नहीं है कि ब्रिटिश नीतियों की आलोचना पहली बार हुई हो. नौरोजी यह काम कर चुके थे. लेकिन चंद्रा ने इसे एक खास दिशा और रुझान दी.